KURZUS: Járműelemek

MODUL: 1. modul: Kötő gépelemek I.

1.2. Ékkötés. Szilárd illesztésű kötés

|  | 1.2. Ékkötés. Szilárd illesztésű kötés
| Tevékenység: Olvassa el a jegyzet 44-45. oldalán található tananyagnak az ékkötésre vonatkozó részét, valamint az 54-56. oldalon a szilárd illesztésű kötésről szóló részt! Ismételje át műszaki ábrázolás tantárgyból a szilárd illesztéssel kapcsolatos ismereteket! A tananyag tanulmányozása közben az alábbiakra figyeljen: - Adjon választ arra, mi biztosítja ékkötés esetén az alkatrészek kapcsolatát. - Adjon választ arra, miért nem használható az ékkötés pontos futást kívánó alkatrészeknél. - Adjon választ arra, mely esetben alkalmazunk orros éket. - Soroja fel, hogy az ékkötés a tengelyre szerelt alkatrész milyen mozgásait akadályozza meg. - Fogalmazza meg, mi hozza létre szilárd illesztésű kötés esetén az alkatrészek szilárd kapcsolatát. - Sorolja fel a szilárd illesztésű kötés előnyeit, hátrányait. - Fogalmazza meg, hogyan kell előkészíteni a munkadarabokat hideg sajtolásos, illetve hőfokkülönbség alapján történő szereléshez. Követelmények: A tananyag elsajátítása akkor tekinthető sikeresnek, ha Ön - Listából ki tudja választani, hogy az ék milyen módon hoz létre kötést alkatrészek között. - Meghatározások közül ki tudja választani, hogy az ékkötés miért nem alkalmazható pontos futást kívánó alkatrészek esetén. - Felsorolásból ki tudja választani, milyen esetben alkalmaznak orros éket. - Felsorolásból ki tudja választani, hogy az ékkötés milyen mozgásokat akadályoz meg tengelyre szerelt alkatrész esetén. - Listából ki tudja választani, hogy szilárd illesztésű kötés esetén mi biztosítja az alkatrészek közötti kapcsolatot. - Felsorolásból ki tudja választani a szilárd illesztésű kötés előnyeit, hátrányait. - Listából ki tudja választani a munkadarabok előkészítésének módját hideg sajtolásos és hőfokkülönbség alapján történő szerelés esetén.
| További információk a tananyaghoz. Az ékek lejtős alkatrészek. A lejtés értéke 1:100, ami azt jelenti, hogy az ék magassági mérete 100 mm hosszon 1 mm-t csökken.
Az ékek fajtái.
1. ábra.
| Az alábbi lapozós könyv az ékkötés létesítésének lépéseit mutatja be. Az ábrák azt az estet szemléltetik, amikor először az éket helyezik el a horonyban, és utána kerül a helyére a rögzítendő alkatrész. Az agy felhelyezéséhez komoly erőhatásra van szükség.
Ékkötés létesítése.
Az ékkötés elemei. | 1/5
| A fenti ékkötés az ellenkező oldalról kifejtett erőhatással oldható. Ha az ékkötés csak az egyik oldalról hozzáférhető, akkor orros éket alkalmaznak. Ekkor először az agyat helyezik el a tengelyen, majd utána ütik be az orros éket. Szétszereléskor a szerszám az ék orrába kapaszkodik. Az ékkötés létrehozásakor az ék beverésének (vagy az agy felhelyezésének) hatására a tengely és az agy között excentricitás jön létre. Az excentricitás azt jelenti, hogy a tengely és agy középvonala nem esik egy egyenesbe. Az agy elveszti eredeti kör alakját ("ovális" lesz). Az alábbi lapozós könyv az excentricitás kialakulását mutatja be, jelentősen eltúlozva a valódi excentricitás értékét.
A képen látható ék felfelé ható feszítőerőt gyakorol az agyra. Az agy deformálódik, emiatt középvonalának helyzete is megváltozik. Figyelje meg a képeken, hogyan tolódik el felfelé az agy vörös színnel jelezett középvonala! |
Az excentricitás kialakulása.
A tengely, horonyba helyezett ék és az agy. | 1/5
| Szilárd illesztésű kötés esetén a tengely átmérője nagyobb, mint a rá szerelendő alkatrész furatának átmérője.
A tengely és az agy méretkülönbsége zsugorkötés esetén.
2. ábra.
| A szilárd illesztésű kötés szerelhető hőfokkülönbség alapján és hideg sajtolással. A hőfokkülönbség alapján történő szerelésnél az agyat felmelegítik, ennek hatására az kitágul, és a furatátmérő nagyobb lesz, mint a tengely átmérője. Szerelés után az agy lehűl, és rászorul a tengelyre. A szereléshez szükséges méretkülönbség a tengely hűtésével is létrehozható, de az is előfordul, hogy az agyat melegítik, a tengelyt pedig hűtik (ebben az esetben az agyat nem kell nagyon magas hőmérsékletűre melegíteni, ami az anyagszerkezeti változások elmaradása miatt kedvező). Hideg sajtolás esetén az alkatrészeket az alábbi ábra szerint elő kell készíteni.
Zsugorkötés alkatrészeinek előkészítése.
3. ábra.

|  | Ellenőrző kérdések.
| Milyen módon hoz létre az ék kapcsolatot az alkatrészek között?
| Az ék és az alkatrészek között fellépő súrlódási erő hozza létre a kötést.
| Az ékkötés esetén a tengely és az agy között excentricitás keletkezik, ez biztosítja az alkatrészek rögzítését.
| Az ék feszítő erőt hoz létre, amely az alkatrészeket egymáshoz szorítja. Az így keletkező súrlódási erő létesíti a kötést.
| Miért nem használható az ékkötés pontos futást kívánó alkatrészeknél?
| Azért, mert az ék feszítő ereje miatt excenticitás jön létre.
| Azért, mert az ék csak tengelyirányú rögzítést ad.
| Azért, mert ékkötés esetén nagy a súrlódási erő.
| Mely esetekben alkalmaznak orros éket?
| Amikor a szerelendő alkaltrész mindkét oldalról hozzáférhető.
| Amikor a szerelendő alkatrész csak az egyik odalról hozzáférhető.
| Amikor nagyobb nyomaték átvitelére van szükség.
| Milyen elmozdulást, vagy elmozdulásokat akadályoz meg az ékkötés?
| Az ék csak tengelyirányban rögzít.
| Az ék csak elfordulás ellen biztosít.
| Az ék elfordulás ellen is biztosít és tengelyirányban is rögzít.
| Mi hozza létre szilárd illesztésű kötés esetén az alkatrészek között kapcsolatot?
| A palástnyomás által keltett súrlódási erő.
| A hőfokkülönbség.
| A sajtoláskor kifejett erő.
| Jelölje meg az alábbiak közül azokat a meghatározásokat, amelyek a zsugorkötésre jellemzők!
| Excentricitást okoz.
| Az illeszkedő felületeket fedéssel kell elkészíteni.
| A kötés többször is oldható és összeszerelhető minőségromlás nélkül.
| A nagy hőfokkülönbség miatt az alkatrészek elhúzódhatnak.
| A feszültségtorlódás miatt a tengelyek kialakítása nagy gondosságot kíván.
| Az agyba nem kell hornyot készíteni.
| A szilárd illesztésű kötés kialakításakor melyik technológia esetén kell a tengelyt enyhe kúpossággal leélezni?
| A hideg sajtolásos szerelésnél.
| A hőfokkülönbség alapján történő szerelésnél.
| Mindkét esetben.