KURZUS: Járműelemek

MODUL: 4. modul: Csapágyak

4.2. Gördülőcsapágyak.

|  | 4.2. Gördülőcsapágyak
| Tevékenység: Olvassa el a jegyzet 125-129. oldalán található tananyagot! A tananyag tanulmányozása közben az alábbiakra figyeljen: - Elemezze a gördülőcsapágyak előnyös és hátrányos tulajdonságait, hasonlítsa össze ezeket a siklócsapágyak jellemzőivel. - Ábra alapján nevezze meg az egyes gördülőcsapágy-fajtákat, sorolja fel jellemző tulajdonságaikat (teherbírás, milyen irányú erő felvételére alkalmasak, szögeltérés felvételére alkamasak-e). Követelmények: A tananyag elsajátítása akkor tekinthető sikeresnek, ha Ön - Listából ki tudja választani a gördülőcsapágyakra jellemző tulajdonságokat. - Adott csapágyról készült ábrához párosítani tudja a csapágy megnevezését és jellemzőit.
| Összefoglalás, további információk a tananyaghoz.
| A csapágyakat a gördülő felület szerinti osztályozás alapján mutatjuk be. Eszerint gyűrűs és tárcsás csapágyakról beszélhetünk. A gyűrűs csapágyak elsősorban sugárirányú, a tárcsás csapágyak tengelyirányú terhelés felvételére alkalmasak. Gyűrűs golyóscsapágyak:
Gyűrűs golyóscsapágy.
1. ábra.
| Az 1. ábrán látható csapágy elsősorban radiális (sugárirányú) erő felvételére alkalmas. A golyók számára kiképzett mélyebb horonnyal kismértékú axiális (tengelyirányú) erő felvételére is képes. A golyók a gyapágy külső és belső gyűrűjével csak kis felületen érintkeznek, teherbírásukat ez a tény negatívan befolyásolja. A teherbírás több golyósor alkalmazásával növelhető. A tengely szögeltérési hibáját ez a csapágy nem tudja felvenni. A szögeltérést az úgynevezett beálló csapágyakkal lehet kiegyenlíteni. Beálló csapágyra mutat példát a 2. ábra és az alatta látható nézőkép.
Beálló golyóscsapágy.
2. ábra.
Mozgassa az egeret a kép alsó részén látható nyilak felett jobbra-balra a csapágy lehetséges mozgásának megtekintéséhez. |
Beálló gördülőcsapágy működése.
| A golyóscsapágyak az alábbi kialakítás segítségével tengelyirányú erő felvételére is alkalmasak.
Ferde hatásvonalú golyóscsapágy.
3. ábra.
| A csapágy a függőleges, és a berajzolt hatásvonal közötti hajlásszögű erőt képes felvenni. A hatásvonallal párhuzamos erő egy sugárirányú (radiális; Frad) és egy tengelyirányú (axiális; Fax) erő eredőjeként (Feredő)adódik.
Az 1 számmal jelölt csapágy esetén a külső gyűrű, a 2 esetén a belső gyűrű nem támasztja meg a görgőket oldalirányú elmozdulás ellen, emiatt ezek oldalirányú erővel nem terhelhetők. | Gyűrűs görgőscsapágyak. A gyűrűs görgőscsapágyak gördülőtestjei a golyóscsapágyakénál nagyobb felületen fekszenek fel a gyűrűkön, ezért teherbíró képességük nagyobb. A kialakítástól függően alkalmasak kismértékű axiális erő felvételére. 4. ábra. A 4. ábrán látható hengergörgős csapágyak közül az 1-es és a 2-es számmal jelöltek csak radiális erővel terhelhetők, mert a görgők oldalirányban csak az egyik gyűrűn vannak megtámasztva. A 3-as számú csapágy balra mutató, a 4-es számű pedig balra és jobbra mutató erővel egyaránt terhelhető. A tengely szögeltérése az itt bemutatott csapágyak esetén sem megengedett. Erre a célra beálló hordógörgős csapágy felel meg (lásd jegyzet 129. oldal, 5.28 ábra).
| A hengergörgős csapágyak egyik fajtája az úgynevezett tűgörgős csapágy. (A gördülötestek tű-szerűek, átmérőjük a hosszukhoz képest kicsi.) A tűgörgős csapágyak sugárirányú helyigénye kisebb, mint a hengergörgős csapágyaké. A lökésszerű terhelést is elviselik.
Tűgörgős csapágyak.
5. ábra.
| A kúpgörgős csapágyak a radiális terhelés mellett egyirányú axiális terhelés felvételére is képesek. Párosával, egymással szembefordítva építik be őket. (Lásd 6-7. ábrák!)
Kúpgörgős csapágy.
6. ábra.
| A 7. ábrán egy kúpgörgős csapágy konkrét szerkezeti kialakítását láthatja. A csapágyról a külső gyűrű lehúzható, ezt az állapotot mutatja a 7. ábra.
Kúpgörgős csapágy szétszerelt állapotban.
7. ábra.
Figyelje meg az ábrán, hogy itt is két, egymással szembefordított kúpgörgős csapágy szerepel, csak egymástól távolabb helyezkednek el. |
Kúpgörgős csapágy beépített állapotban.
8. ábra.
| Tárcsás csapágyak: A tárcsás csapágyak a tengelyek axiális megtámasztására szolgálnak, radiális terhelés felvételére nem alkalmasak. Tárcsás csapágyakra láthat példát az alábbi ábrákon.
Tűgörgős tárcsás csapágy.
9. ábra.
Tárcsás csapágy gömb alakú gördülőtestekkel.
10. ábra.
| A gördülőcsapágyak nem készíthetők osztottan (a gyűrűk, illetve a tárcsák csak egy darabból állhatnak), ezért nem használhatók fel bármilyen alakú tengelyhez. (Például a tengelyekről szóló leckében bemutatott forgattyústengelynek a tengely középső részén levő csapjaihoz nem használhatók, mert a tengely alakja miatt oda nem helyezhetők fel.)

|  | Ellenőrző kérdések
| Válassza ki az alábbiak közül a gördülőcsapágyakra jellemző állításokat!
| Üzemeltetés során alig kívánnak gondozást.
| A kereskedelemben könnyen beszerezhető szabványos termékek.
| Minden típusuk vagy csak axiális, vagy csak radiális erőt képes felvenni.
| A dinamikus erőhatásokra érzéketlenek.
| A tengelyirányú helyszükségletük kicsi.
| Döntse el az alábbi állításokról, hogy igazak, vagy hamisak!
A gördülőcsapágyak csendesebbek, mint a siklócsapágyak. |
A gördülőcsapágyak a dinamikus erőhatásokra érzékenyebbek, mint a siklócsapágyak. |
A siklócsapágyak kenőanyag-szükséglete nagyobb, mint a gördülőcsapágyaké. |
A csapágyban fellépő súrlódás nagysága mind a gördülőcsapágyakban, mind a siklócsapágyakban független a tengely fordulatszámától. |
| Tanulmányozza az alábbi ábrát, majd válaszoljon a kérdésekre!
| Milyen csapágy látható a képen?
| Kúpgörgős csapágy.
| Hengergörgős csapágy.
| Golyóscsapágy.
| Tűgörgős csapágy.
| Milyen irányú terhelés felvételére alkalmas a képen látható kialakítású csapágy?
| Csak sugárirányú terhelés felvételére alkalmas.
| Csak tengelyirányú terhelés felvételére alkalmas.
| Sugárirányú és balra mutató tengelyirányú terhelés felvételére alkalmas.
| Sugárirányú és jobbra mutató tengelyirányú terhelés felvételére alkalmas.
| Tanulmányozza az alábbi ábrát, majd válaszoljon a kérdésekre!
| Milyen csapágy látható az ábrán?
| Kúpgörgős csapágy.
| Hengergörgős csapágy.
| Tűgörgős csapágy.
| Golyós csapágy.
| Milyen irányú terhelés felvételére alkalmas a képen látható csapágy?
| Csak sugárirányú terhelés felvételére alkalmas.
| Csak tengelyirányú terhelés felvételére alkalmas.
| Sugárirányú és egyirányba mutató tengelyirányú terhelés felvételére alkalmas.
| Sugárirányú és kétirányba mutató tengelyirányú terhelés felvételére alkalmas.
| Tanulmányozza az alábbi ábrát, majd válaszoljon a kérdésekre!
| Döntse el az alábbi állításokról, hogy igazak, vagy hamisak!
A képen látható csapágy tárcsás csapágy. |
A képen látható csapágy főként sugárirányú terhelés felvételére alkalmas. |
A képen látható csapágy gördülőtestjei csak kis felületen érintkeznek a futófelülettel, emiatt teherbíró képessége korlátozott. |