KURZUS: Járműelemek

MODUL: 2. modul: Kötő gépelemek II.

2.4. Csapszegek, szegek, rögzítőelemek

|  | 2.4. Csapszegek, szegek, rögzítőelemek
| Tevékenység: Olvassa el a jegyzet 41-44. oldalán található tananyagnak a csapszegekre, szegekre, rögzítőelemekre vonatkozó részét! A tananyag tanulmányozása közben az alábbiakra figyeljen: - Ábra alapján ismerje fel az egyes kötőelemeket. - Tanulja meg, hogy melyik kötőelemet milyen célra alkalmazzák. - Adjon választ arra, hogyan készítik elő az összekötendő alkatrészeket hasított szeg esetén. - Tanulja meg a kúposszeg alkalmazásának előnyét. - Ismerje fel, hogy mi a különbség a tengelyhez, illetve a furathoz alkalmazható axiális rögzítőgyűrűk között. Követelmények: A tananyag elsajátítása akkor tekinthető sikeresnek, ha Ön - Az egyes kötőelemek ábráihoz hozzá tudja rendelni azok megnevezését. - Adott rögzítési feladathoz hozzá tudja rendelni a megfelelő rögzítőelemet. - Listából ki tudja választani a kúpos rögzítőszeg alkalmazásának előnyét. - Listából ki tudja választani a hasított rögzítőszeg szerelésének módját. - Ábra alapján meg tudja különböztetni a tengelyhez, illetve a furathoz alkalmazható axiális rögzítőgyűrűt.
| További információk a tananyaghoz: Csapszegek Az alábbi ábra a csapszegek főbb típusait szemlélteti: 1. ábra. Az 1., 2. és 3. számmal jelölt alkatrészek fej nélküli csapszegek, a 4. és 5. számúak pedig fejes csapszegek. A 3. számú csapszegen rögzítőgyűrű számára kialakított hornyot látunk. Az 5. számú csapszeg vége menetes.
| Kúpos szeg A kúpos szeg egy alkalmazási lehetetőségére mutat példát az alábbi lapozós könyv. Az ábrák egy kilincskerék tengelyre rögzítését mutatják be. A rögzítőelem kúposszeg.
Kilincskerék rögzítése kúposszeggel.
A kúposszeg, a kilincskerék, és a tengelyvég. | 1/3
| Hasított szegek Az alábbi ábrán a hasított szegekre látunk példát. A 2. ábra térhatású képen, a 3. ábra vetületekkel szemlélteti a hasított szegeket. 2. ábra. 3. ábra. A hasítás kialakításakor az anyag "kitüremkedik", és ezen a helyen a szeg mérete az eredeti átmérőnél nagyobb lesz. Ez a méretnövekedés biztosítja azt, hogy a szeg megszoruljon a furatban.
| Axiális rögzítőgyűrűk Az axiális rögzítőgyűrűk (más néven Seeger-gyűrűk) a rögzített elem tengelyirányú elmozdulását akadályozzák meg. A rögzített alkatrész lehet tengelyen, vagy furatban, ennek megfelelően kétféle rögzítőgyűrűt alkalmaznak. 4. ábra Az 1. számmal jelölt gyűrű tengelyhez, a 2. számú furathoz használható. A tengelyhez használt gyűrűt szereléskor a rajta levő két furatba illesztett speciális szerszámmal szétfeszítik, a furathoz használtat pedig összenyomják. Az alábbi lapozós könyvek a rögzítőgyűrűk alkalmazására mutatnak példát.
Alkatrész rögzítése tengelyen.
A gyűrű, a tengelyvég és a rögzítendő elem. | 1/3
| (A lapozós könyv ábrái a jegyzet 43. oldalának 2.32 számú vetületi ábrája alapján készültek.)
A furatos alkatrészt a térhatású képen elmetszve ábrázoltuk. |
Alkatrész tengelyirányú rögzítése furatban.
Az összeszerelendő elemek. | 1/3
| (A lapozós könyv ábrái a jegyzet 43. oldalának 2.33 számú vetületi ábrája alapján készültek.)

|  | Ellenőrző kérdések
| 1. feladat Az alábbi képen rögzítőelemeket lát. Tanulmányozza a rajzot, majd válaszoljon a kérdésekre!
Nagyítsa fel a képet, ha szükséges! |
| Hányas számú alkatrész a kúposszeg? Írja be a számát! A kúposszeg a(z) számmal jelölt alkatrész.
| Hányas számú alkatrész a fejes csapszeg? Írja be a számát! A fejes csapszeg a(z) számú alkatrész.
| Hányas számú alkatrész a furathoz használható axiális rögzítőgyűrű? Írja be a számát! A furathoz használható axiális rögzítőgyűrű a(z) számú alkatrész.
| Hányas számú alkatrész a gyűrűhornyos csapszeg? Írja be a számát! A gyűrűhornyos csapszeg a(z)számú alkatrész.
| 2. feladat
| Az alábbiak közül melyik alkatrészeket alkalmazzák leggyakrabban csuklós kötésekben? Jelölje meg a helyes választ!
| A kúposszegeket.
| A csapszegeket.
| A hasított szegeket.
| Az axiláis helyzetbiztosító gyűrűket.
| 3. feladat
| Mi az előnye a kúpos rögzítőszegnek?
| A kúposszeg és a kúpos furat elkészítése egyszerű, ezért nagyon olcsó rögzítési megoldásnak számít.
| Lehetővé teszi, hogy csuklós kötésekben az egyik alkatrész elmozdítható, a másik pedig rögzített legyen.
| Gyakori szétszerelés esetén is mindig pontosan lehet vele visszaállítani a géprészt eredeti helyzetébe.
| 4. feladat
| Jelölje meg az alábbi állítások közül azt, amely a hasított szegek szerelésére igaz!
| A hasított szeggel rögzített alkatrészeket szereléskor együtt fúrják, és a nyers furatba ütik be a szeget.
| A hasított szeggel rögzített alkatrészeket külön-külön fúrják, és a furatot finom felületűre munkálják, hogy a szeg könnyen beüthető legyen.
| A hasított szeggel rögzített alkatrészeket együtt fúrják, és a furatot finom felületűre munkálják, hogy a szeg könnyen beüthető legyen.