KURZUS: Járműelemek

MODUL: 6. modul: Hajtások

6.1. Dörzshajtás

|  | 6.1. Dörzshajtás
| Tevékenység: Olvassa el a jegyzet 137-140. oldalán található tananyagot! A tananyag tanulmányozása közben az alábbiakra figyeljen: - Fogalmazza meg, hogyan továbbítja a dörzshajtás a teljesítményt. - Tanulja meg, hogy milyen jellemzői vannak a dörzshajtásnak, és milyen célokra alkalmazható. - Keresse ki a tananyagból a dörzskerekek közötti súrlódási erő növelésének módjait. - Állapítsa meg, hogy milyen célokra alkalmazhatók a jegyzet 140. oldalán az 6.4, a 6.5, és a 6.6 ábrán látható dörzshajtások. Követelmények: A tananyag elsajátítása akkor tekinthető sikeresnek, ha Ön - Felsorolásból ki tudja választani a dörzshajtás működési elvét. - Felsorolásból ki tudja választani azokat a feladatokat, amelyek dörzshajtással megvalósíthatók. - Adott állításról el tudja dönteni, hogy az a dörzshajtásra jellemző-e, vagy sem. - Felsorolásból ki tudja választani a dörzskerekek közötti súrlódási erő növelésének módjait. - Ábra alapján felsorolásból ki tudja választani az adott dörzshajtás jellemzőit.
| További információk a tananyaghoz. A jegyzet 140. oldalának 6.4 ábrájához az alábbi magyarázatot fűzzük.
Dörzshajtás elvi szemléltető ábrája.
1. ábra.
| Az ábrán látható dörzshajtás áttétele attól függ, hogy a hajtott (vízszintes tengelyű) tárcsa hol érintkezik a hajtó tárcsa felületével. Tegyük fel, hogy az ábrán fekete színnel jelölt kisebb kör átmérője megfelel a hajtott tárcsa átmérőjének. Ekkor a kerületük egyenlő. Ha a tárcsák a kisebb kör mentén érintkeznek, akkor a hajtó tárcsa egy körülfordulásakor a hajtott tárcsa is egyszer fordul körbe. Az áttétel tehát egy. A nagyobb átmérőjű, fekete színnel jelölt kör kerülete nagyobb, mint a hajtott tárcsáé. Ha a tárcsák a nagyobb kör mentén érintkeznek, akkor a hajtó tárcsa egy körülfordulásakor a hajtott tárcsa egynél többször fordul körbe. Az áttétel tehát gyorsító. Minél közelebb kerül a hajtott tárcsa a hajtó tárcsa külső pereméhez, annál nagyobb lesz az áttétel. Ha a hajtott tárcsát a hajtó tárcsa középpontjába mozgatjuk, akkor a hajtott tárcsa megáll. Ha a hajtott tárcsát a hajtó tárcsa középpontjától balra mozgatjuk, akkor a hajtott tárcsa forgásiránya megváltozik.
| Az alábbi ábrán a dörzshajtás egy konkrét szerkezeti kialakítását láthatja.
Figyelje meg a hajtott (barnás színű) tárcsa tengelyén a fényesebb részt! A hajtott tárcsát ezen a tengelyszakaszon mozdítják el, így változtatva a hajtás áttételét. |
Dörzshajtás konkrét szerkezeti kialakítása.
2. ábra.
| Az alábbi lapozós könyv ábrái a 6.6 ábrán látható irányváltó működését szemléltetik.
Figyelje meg a képeken a hajtott tárcsák forgásirányát jelző nyilakat! |
Az irányváltó működése.
A hajtó tárcsához a jobb oldali tárcsa kapcsolódik. | 1/2

|  | Ellenőrző kérdések.
| Döntse el az alábbi állításokról, hogy igazak, vagy hamisak!
A dörzshajtás a felületek között fellépő súrlódási erő segítségével viszi át a teljesítményt a tengelyek között. |
A dörzshajtás érintkező felületei nem csúszhatnak meg egymáson, ez növeli a hatásfokot. |
A dörzshajtás áttétele minden esetben állandó. |
A dörzshajtás irányváltó szerkezetként is használható. |
| Miért nem alkalmazható a dörzshajtás nagy (1 kW-nál nagyobb) teljesítmény átvitelére?
| Azért, mert a hajtott tárcsa átmérőjének ehhez nagyon nagynak kellene lennie, ami nem tenne lehetővé gazdaságos kialakítást.
| Azért, mert a fellépő nagy csúszási súrlódás hatására túl sok hő keletkezne, ami erősen csökkentené a hatásfokot.
| Azért, mert ehhez nagy súrlódási erő kellene, amit csak a felületek erős összeszorításával lehetne elérni. Ez pedig nagyon megnövelné a csapágyak terhelését.
| Hogyan növelhető a dörzskerekek közötti súrlódási erő? Jelölje be a helyes válaszokat!
| Az egyik kereket könnyűfémből, vagy öntöttvasból készítik.
| A tárcsák felületére hornyokat készítenek.
| Az egyik kerék felületét nemfémes bevonattal látják el.
| A kerekeket ugyanabból az anyagból készítik, mert így jobban tapadnak egymáshoz.
| Tanulmányozza az alábbi ábrát, majd válaszoljon a kérdésekre!
| Döntse el az alábbi állításokról, hogy igazak, vagy hamisak!
A fenti dörzshajtás irányváltóként is használható. |
A fenti dörzshajtás áttétele állandó. |
A fenti dörzshajtás elemeinek tengelyei egymást metsző helyzetűek. |