KURZUS: Járműelemek

MODUL: 2. modul: Kötő gépelemek II.

2.1. Alakkal záró kötések. Reteszkötés

|  | 2.1.Alakkal záró kötések. Reteszkötés
| Tevékenység: Olvassa el a jegyzet 21. oldalán az alakkal záró kötések jellemzőit, valamint a 45-46. oldalon található tananyag reteszkötésekre vonatkozó részét! A tananyag tanulmányozása közben az alábbiakra figyeljen: - Fogalmazza meg, milyen módon létesítenek kötést az alakkal záró kötések. - Sorolja fel a reteszkötés jellemzőit. - Adjon választ arra, mi az íves retesz alkalmazásának hátránya. Követelmények: A tananyag elsajátítása akkor tekinthető sikeresnek, ha Ön - Meghatározások közül ki tudja választani az alakkal záró kötések fogalmát. - Listából ki tudja választani a reteszkötés jellemzőit. - Meghatározások közül ki tudja választani az íves retesz alkalmazásának hátrányát.
| A tananyag összefoglalása, további információk: Az alakkal záró kötések esetén az egyes szerkezeti elemek között a terhelés átadását az alkatrészek geometriai alakja biztosítja. Az alakkal záró kötések az oldható kötések közé tartoznak. (Ez azt jelenti, hogy a kötés az alkatrészek roncsolása nélkül oldható.) A reteszkötés a tengely és a tengelyre szerelt alkatrész (például tárcsák, agyak) között létesít alakkal záró kötéset. A reteszkötés csak az alkatrészek egymáshoz képest történő elfordulását akadályozza meg, tengelyirányú (azaz axiális) rögzítésre nem alkalmas. Példa a reteszkötésre. (Az ábrán látható kötés elemei: hornyos tengely, retesz, hornyos ékszíjtárcsa.)
| Reteszkötés szemléltető ábrája: (Az ábrán a tárcsa tengelyirányú rögzítéséhez szükséges alátétet és csavart nem tüntettük fel.)
| Reteszek fajtái: Az alábbi ábrákon az egyes reteszfajták térhatású képét és vetületi ábráit mutatjuk be. 1. Fészkes retesz
| 2. Hornyos retesz
| 3. Félhornyos retesz:
| 4. Íves retesz. Az íves reteszt kúpos tengely esetén alkalmazzák. A horony ekkor az alábbi kialakítású:
| A retesz, valamint a reteszhornyok -tengelyátmérőtől függő- méreteit szabvány írja elő.
| A reteszkötés előnyei: - a reteszhornyot könnyű kimunkálni, - könnyen szerelhető, - a tengely és az agy központosságát nem befolyásolja. Ez utóbbi tulajdonsága miatt gyorsan forgó alkatrészek rögzítésére is alkalmas. A reteszkötés hátrányai: - az agyat tengelyirányban külön rögzíteni kell, - az íves retesz csak kis nyomaték átvitelére alkalmas, mert mély hornya gyengíti a tengelyt.

|  | Ellenőrző kérdések.
| Jelölje meg az alábbi meghatározások közül azt, amelyik az alakkal záró kötésekre igaz!
| Az alakkal záró kötések esetén a súrlódási erő biztosítja a terhelés átadását.
| Az alakkal záró kötések esetén a terhelés átadását az egyes elemek geometriai alakja biztosítja.
| Az alakkal záró kötések csak az alkatrészek roncsolásával oldhatók.
| Válassza ki az alábbiak közül az igaz állítást!
| A reteszkötés a tengelyre szerelt alkatrészt csak tengelyirányban rögzíti.
| A reteszkötést a tengelyre szerelt alkatrészt csak elfordulás ellen biztosítja.
| A reteszkötés tengelyirányban is rögzíti, és elfordulás ellen is biztosítja a tengelyre szerelt alkatrészt.
| Miért alkalmazható a kétreteszes reteszkötés gyorsan forgó alkatrészek esetén?
| Azért, mert a tengely és az agy központosságát nem befolyásolja.
| Azért, mert könnyen szerelhető.
| Azért, mert roncsolás nélkül is oldható.
| Miért nem alkalmas az íves retesz nagy nyomatékok átvitelére?
| Azért, mert csak egy retesz viszi át a nyomatékot.
| Azért, mert az íves retesz felülete kisebb, mint a többi reteszé.
| Azért, mert az íves horony erősen gyengíti a tengelyt.