KURZUS: Járműelemek

MODUL: 2. modul: Kötő gépelemek II.

2.3. Szegecskötés

|  | 2.3. Szegecskötés
| Tevékenység: Olvassa el a jegyzet 49-51. oldalán található tananyagnak a szegecskötésre vonatkozó részét! A tananyag tanulmányozása közben az alábbiakra figyeljen: - Tanulja meg, hogyan készítik a szegecskötést. - Ábra alapján nevezze meg az egyes szegecsfajtákat. - Szegecskötés ábrája alapján határozza meg a szegecs nyírt keresztmetszeteinek számát. - Ábra alapján ismerje fel a hevederes és az átlapolt szegecskötést. Követelmények: A tananyag elsajátítása akkor tekinthető sikeresnek, ha Ön - Meghatározások közül ki tudja választani a szegecskötés létesítésének módját. - Ábra alapján meg tudja nevezni az egyes szegecsfajtákat. - Ábra alapján el tudja dönteni, hogy az ábrában a szegecs hány nyírású. - Ábra alapján felsimeri a hevederes és az átlapolt szegecskötést.
| A tananyag összefoglalása
| Szegecskötés létesítése. A szegecsek számára a szegecs alakjának és méretének megfelelő furatokat kell készíteni. A szegecsszár egyik végén levő fejet a szegecs gyártásakor alakítják ki, a másik végén levőt pedig beépítéskor hozzák létre. Az alábbi lapozós könyv a szegecselés lépéseit szemlélteti.
A lapozós könyv a lemezeket -a jobb láthatóság kedvéért- elmetszett állapotban ábrázolja. |
Szegecskötés létesítése.
A megfelelően kialakított lemezek. | 1/4
| A lapozós könyv egy süllyesztettfejű szegeccsel létrehozott kötést mutat. A csegecs másik végére a szegecseléskor félgömb alakú fejet alakítottak ki. A leggyakrabban alkalmazott szegecsfajták:
Szegecsfajták:
1. félgömbfejű szegecs
2. süllyesztettfejű szegecs
3. lemezszegecs
4. csőszegecs
. ábra.
| Lemezeket átlapolt, vagy hevederes szegecskötéssel rögzíthetünk egymáshoz. Átlapolt szegecskötés: Az ábrán a vörös színű vonal a szegecs nyírt keresztmetszetét jelzi. Ha a szegecs a jelzett keresztmetszetben az "F" erő hatására elnyíródik, akkor a lemezek rögzítése megszűnik. Hevederes szegecskötés: Hevederes kötés esetén a szegecsszárnak két keresztmetszete veszi fel a terhelést, emiatt nagyobb erővel terhelhető, mint az átlapolt kötés.
| A szegecskötés kialakításakor az összeszegecselt alkatrészek felületei egymáshoz nyomódnak. Az így keletkező súrlódási erő gátolja az elmozdulást, ezzel javítja a kötés terhelhetőségét.

|  | Ellenőrző kérdések
| 1. feladat
| Válassza ki az alábbiak közül a helyes állítást!
| Szegecskötés létesítésekor a szegecs mindkét végén előre kialakítják a fejet.
| A szegecs egyik végén gyártáskor alakítják ki a fejet, a másik végén pedig a szegecskötés létesítésekor hozzák létre azt.
| Mindkét szegecsfejet szegecseléskor alakítják ki.
| 2. feladat Tanulmányozza az alábbi ábrát, majd válaszoljon a kérdésekre!
A válasz megadásához használja a szám billentyűket! | A fenti ábrán hányas szám jelöli a félgömbfejű szegecset? Az ábrán a(z) számmal jelölt szegecs a félgömbfejű szegecs.
| A fenti ábrán hányas szám jelöli a süllyesztettfejű szegecset? Az ábrán a(z) számmal jelölt szegecs a süllyesztettfejű szegecs.
| 3. feladat Tanulmányozza az ábrát, majd válaszoljon a kérdésre!
A válasz megadásához használja a szám billenytűket! | Hány nyírt keresztmetszettel rendelkezik az ábrán látható szegecs? A szegecs nyírt keresztmetszeteinek száma: .
| 4. feladat Tanulmányozza az ábrát, majd válaszoljon a kérdésre!
| Milyen szegecskötést ábrázol a fenti ábra?
| Hevederes szegecskötést.
| Átlapolt szegecskötést.