KURZUS: Járműelemek

MODUL: 4. modul: Csapágyak

4.1. Siklócsapágyak

|  | 4.1. Siklócsapágyak
| Tevékenység: Olvassa el a jegyzet 105-106., 108-110., 115-120. oldalán található tananyagot! A tananyag tanulmányozása közben az alábbiakra figyeljen: - Fogalmazza meg, mi a csapágyak feladata. - Sorolja fel, hogy a jegyzetben említett olajok közül melyek használatosak csapágykenési célokra. - Sorolja fel a siklócsapágyak előnyös és hátrányos tulajdonságait. - Tanulja meg, milyen feltételek szükségesek siklócsapágy esetén a folyadéksúrlódás kialakulásához. - Magyarázza el a száraz, a vegyes és a folyadéksúrlódás kialakulása, valamint a tengely fordulatszáma közötti összefüggést a Stribeck-diagram alapján. - Sorolja fel a veszteséges és a cirkulációs olajozás jellemzőit. - Magyarázza el, hogy a csapágy működése szempontjából miért lényegesek a csapágyperselyek anyagával szemben támasztott követelmények (szilárdság, siklási tulajdonságok, alakíthatóság, beágyazó képesség, hővezetés). Követelmények: A tananyag elsajátítása akkor tekinthető sikeresnek, ha Ön - Listából ki tudja választani a csapágyak feladatát. - Listából ki tudja választani a csapágykenési célokra használt olajakat. - Felsorolásból ki tudja választani azokat a tulajdonságokat, amelyek a siklócsapágyakra jellemzőek. - Listából ki tudja választani a folyadéksúrlódás kialakulásának feltételeit. - A Stribeck-diagram egyes részeihez párosítani tudja az arra jellemző súrlódási állapotot. - Adott (cirkulációs, vagy veszteséges) olajozási módhoz párosítani tudja annak jellemzőit. - A csapágypersely anyagával szemben támasztott adott követelményhez párosítani tudja, hogy az miért fontos a csapágy működése szempontjából.
| Összefoglalás, további információk tananyaghoz A csapágyak a forgó tengelyek megtámasztására szolgáló gépelemek. Az alábbi lapozós könyv egy támasztó (sugárirányú terhelést felvenni képes) csapágyazás egy lehetséges kialakítását mutatja be.
Siklócsapágyazás alkatrészei.
Siklócsapágy perselye és a tengelyvég. | 1/2
| A siklócsapágyak osztottan (két darabból) is készíthetők, így bármilyen alakú tengely csapágyazására felhasználhatók. (Például a tengelyekről szóló leckében bemutatott forgattyústengelynek a tengely középső részén levő csapjaihoz is.) A siklócsapágyazás esetén a csapágypersely és a tengely közötti súrlódás csökkentése érdekében az elmozduló felületek közé kenőanyagot juttatnak. A jegyzetben említett olajok közül a gépolaj és a szerszámgépolaj használatos csapágykenési célokra.
Figyelje meg a rajzot a kenőanyag bevezető helynél! A vékony vonal csavarmenetre utal. A csatlakozó menetes alkatrész nem szerepel az ábrán. |
Siklócsapágyazás.
1. ábra.
Az ábrán látható körök a tengely és a persely kontúrvonalát szemléltetik, erősen eltúlozva a két gépelem átmérője közti különbséget. Figyelje meg az ábrán, ahogy közeledünk a két felület érintkezési pontja felé, úgy csökken a felületek közötti rés nagysága. Amikor a tengely elkezd forogni (a vegyes súrlódás esetén), "felkapaszkodik" a perselyen. Ha a tengely fordulatszáma végtelen nagy lenne, akkor a persely és a tengely középpontja egybeesne. | A folyadéksúrlódás kialakulása. A tengely álló helyzetében a tengely és a persely között száraz súrlódás lép fel. A két alkatrész közötti súrlódási tényező ekkor a legnagyobb. (Ezt szemlélteti a 2. ábrán látható Stribeck-diagram.) 2. ábra. Amikor a tengely forogni kezd, a felületére tapadó kenőanyag bejut a csapágypersely és a tengely közé. Minél nagyobb a tengely fordulatszáma, annál több kenőanyagot ragad magával, így a felületek közötti súrlódási tényező fokozatosan csökken. Ez a vegyes súrlódás esete. Egy adott fordulatszám után a fémes felületek elválnak egymástól, és kialakul a tiszta folyadéksúrlódás. A folyadéksúrlódás létrejöttéhez tehát a felületekhez megfelelően tapadó kenőanyag, a felületek között a mozgás irányában szűkülő rés, és a felületek közötti sebességkülönbség szükséges.

|  | Ellenőrző kérdések
| Válassza ki az alábbiak közül azt a meghatározást, amely a legpontosabban írja le a csapágyak feladatát!
| A csapágyak a tengelyek megtámasztására szolgáló gépelemek.
| A csapágyak a súrlódást csökkentik az egymáson elmozduló alkatrészek között.
| A csapágyak a forgó tengelyek megtámasztására szolgáló gépelemek.
| Jelölje meg az alábbiak közül azokat a kenőanyagokat, amelyeket csapágykenési célokra használnak!
| Orsóolaj.
| Gépolaj.
| Szerszámgépolaj.
| Motorolaj.
| Hipoid olaj.
| Válassza ki az alábbi felsorolásból a siklócsapágyakra jellemző tulajdonságokat!
| A kenőanyag minőségére érzéketlenek.
| Üzem közben rezgésmentesek és csendesek.
| Csak meghatározott kialakítású tengelyekhez alkalmazhatók.
| A viszonylag nagy csapágyhézag miatt nem vezetik a tengelyt nagyon pontosan.
| A dinamikai hatásokra kevésbé érzékenyek.
| Súrlódási viszonyaik függetlenek a kenőanyagtól és a tengely fordulatszámától.
| Szilárd szennyeződések bejutására kevésbé érzékenyek.
| Jelölje meg, hogy az alábbi, a folyadéksúrlódás kialakulására vonatkozó állítások igazak, vagy hamisak!
A folyadéksúrlódás kialakulásához a felületek közötti sebességkülönbség szükséges. |
A folyadéksúrlódás kialakulásához a felületek közötti táguló résméret szükséges. |
A folyadéksúrlódás kialakulásához a felületekhez jól tapadó kenőanyag szükséges. |
| Tanulmányozza az alábbi ábrát, majd válaszoljon a kérdésre!
| Írja be az ábrán látható számokat a megfelelő helyre! (A háromból kettőt kell beírnia!) A folyadéksúrlódás esetét a(z) számú nyíl mutatja. A vegyes súrlódás esetét a(z) számú nyíl mutatja.
| Válassza ki az alábbi listából a cirkulációs olajozásra jellemző állításokat!
| Mindig friss, szennyeződésmentes olaj jut a csapágyhoz.
| A nagy olajszükségletű csapágyakra jellemző kenési mód.
| Alkalmazása esetén a csapágy hűtéséről külön nem kell gondoskodni.
| Csak kis olajszükségletű csapágyak esetén alkalmazható.
| Miért fontos, hogy a csapágypersely anyaga megfelelő siklási tulajdonságokkal rendelkezzen?
| Azért, hogy a bejutó szennyeződések ne okozzanak súrlódásnövekedést.
| Azért, hogy a folyadéksúrlódás átmeneti megszűnése ne okozzon károsodást.
| Azért, mert a perselynek nagy olajnyomást is el kell viselnie.